Kit Mikayi
Hadithi inayoelezea kuhusu Kit Mikayi ni kwamba: Wakati mrefu uliopita, kulikuwa na mzee aliyeitwa Ngeso aliyekuwa amelipenda sana jiwe hilo. Kila siku, angeamka asubuhi, aende pale penye jiwe na ashinde hapo siku nzima na hili lingemlazimisha mkewe ampelekee kiamsha-kinya na chakula cha mchana kila siku. Mzee huyu alilipenda sana jiwe hili kiasi kwamba watu walipomuuliza mkewe alipokuwa, mkewe aliwajibu kuwa alikuwa ameenda kwa mkewe wa kwanza (Mikayi). Hili lilisababisha jiwe liitwe Kit Mikayi (Jiwe la Mke wa kwanza).
Dirty Diana
"Dirty Diana" ni jina la kibao kilichotamba sana cha msanii wa rekodi za muziki wa pop wa Kimarekani, Michael Jackson. Kibao kilitolewa mnamo mwezi wa Aprili katika mwaka wa 1988. Kibao hiki kina maudhui sawa na yale ya wimbo wake wa awali wa "Beat It" kutoka katika yake ya "Thriller". Hiki ndicho kilikuwa kibao chake cha tano na mwisho kutamba kwenye chati za Billboard Hot 100 kutoka kwenye albamu ya 1987, "Bad".